6. Tshobokanyo ya Pokano: Metsotso e le 3 kgotsa kwa tlase. Modulasetulo wa Pokano ya Botshelo le Bodiredi o tla boeletsa dintlha tsa botlhokwa thata go kopanyetsa le tse di tlhagang mo kgatisong ya Dikarabo Tsa Pokano ya Botshelo le Bodiredi Jwa Rona. O tshwanetse go bua ka dintlha dingwe tsa pokano ya beke e e latelang, gongwe a bo a botsa potso e e tla arabiwang mo puong ya Go Ribolola Matlotlo mo Dikwalong. Fa nako e mo letla, a ka nna a bua gore ke bomang ba ba tla neelang dipuo mo bekeng e e tlang. Modulasetulo a ka nna a dira dikitsiso tse di tlhokegang le go bala makwalo a a kwaletsweng phuthego. Ga go a tshwanelwa go dirwa dikitsiso tse di jaaka gore tshimo e tla tshwarelwa kae kgotsa gore ke setlhopha sefe se se phepafatsang Holo ya Bogosi. Dikitsiso tsa mofuta ono di tshwanetse go bewa mo lomating lwa dikitsiso. Fa modulasetulo a lemoga gore go na le dikitsiso kgotsa makwalo a mantsi a a tlhokang go balwa, o tshwanetse go kopa bakaulengwe ba ba nang le dipuo mo karolong ya Botshelo Jwa Bokeresete gore ba khutswafatse dipuo tsa bone. (Bona serapa 5 le 9.) Pokano eno e tshwanetse go konela ka pina le thapelo.